[{"text_idx": "#000002", "text": "Yn o\u0302l gwefan 38 Degrees, \u201cThere\u2019s never been a greater need for people power\u201d ac i\u2019r rhai sy\u2019n cytuno mae hi\u2019n bryd cynnal sgwrs yng Nghymru am y dulliau gorau o ymgyrchu dros gymunedau, heddwch, cyfiawnder, tegwch, hawliau dynol a chynaliadwyedd yn ein hoes ni."}, {"text_idx": "#000005", "text": "Nid oes prinder o ddulliau o geisio dylanwadu ar wleidyddion, aelodau cynulliad, cynghorwyr a phobl eraill sy\u2019n wneud penderfyniadau pwysig. Plafformau ymgyrchu yw un gategori weddol newydd; mae pob un o\u2019r pedwar enghraifft uchod yn llai na 10 mlwydd oed."}, {"text_idx": "#000010", "text": "Mae\u2019r platfformau ymgyrchu yn ymddwyn fel unrhyw ddarparwr ar y we, megis Google neu Facebook, sy\u2019n casglu llwythi o ddata ar bobl a\u2019u diddordebau. Mae llofnodi unrhyw \u2018BuzzFeed ymgyrchu\u2019 fel hyn yn debyg i weithredoedd fel \u2018hoffi\u2019 ar Facebook, ffyrdd o rannu data ar eich diddordebau."}, {"text_idx": "#000011", "text": "Mae gwerth ariannol sylweddol mewn daliadau gwleidyddol canoedd ar filoedd o bobl. Beth sy\u2019n rhwystro gwefan rhag rhannu eich data gyda grwpiau a sefydliadau eraill? Neu awdurdodau?"}, {"text_idx": "#000013", "text": "Yn o\u0302l fy ffrind, yr ymgyrchydd di-enw, mae cynrychiolwyr 38 Degrees yn dweud yn aml eu bod nhw\u2019n siarad ar ran \u2018aelodau\u2019 sef y rhai sydd wedi llofnodi pethau ar eu gwefan. Mae achosion o gynrychiolwyr 38 Degrees yn siarad a\u0302 gweinidogion llywodraeth fel gwestai ar bwyllgorau dethol yn San Steffan."}, {"text_idx": "#000015", "text": "Mae eithriadau fel y mudiad GetUp! yn Awstralia sy\u2019n seiliedig ar blatfform ymgyrchu ond sydd wedi penodi arbenigwyr i ganolbwyntio ar bolisi. Ond yn o\u0302l fy nealltwriaeth o\u2019r rhan fwyaf o blatfformau dan sylw yma, does dim arbenigwyr polisi mewnol ac mae\u2019r ddealltwriaeth yn eu swyddfeydd am achosion yn gymharol wan. Er enghraifft mae 38 Degrees wedi prynu cyngor allanol o bryd i\u2019w gilydd ond mae rhai wedi cwestiynu pa mor astud mae\u2019r grw\u0302p yn gwrando."}, {"text_idx": "#000021", "text": "Gyda llaw er bod 38 Degrees yn hapus i dderbyn clod roedd sawl cyfranogwr arall yn yr ymgyrchoedd. Mae hi\u2019n anodd dweud beth oedd yr union sbardun i newid polisi llywodraethol. Pa mor ddylanwadol oedd e-byst torfol 38 Degrees o\u2019i gymharu gyda gweithredoedd eraill gan fudiadau?"}, {"text_idx": "#000023", "text": "Mae\u2019n anhebyg y bydd ein syniad yn cyrraedd y brig ar unrhyw blatfform ymgyrchu mor gyffredinol ei ffocws. Ond dwedwch ein bod ni\u2019n llwyddo i ennill rhyw fath o statws i\u2019n syniad, creu deiseb ac wedyn cael anfon llwythi o gopi\u0308au o\u2019r un neges at wleidydd(ion) drwy\u2019r blatfform. Wel, beth sy\u2019n bosib wedyn? Unwaith mae\u2019r e-byst wedi mynd i ffolder sbam yn Whitehall, San Steffan, Parc Cathays ayyb sut ydyn ni\u2019n darbwyllo ein llofnodwyr i gymryd rhan yn y gweithredoedd eraill sydd eu angen, megis llythyru, cyfarfodydd, trafodaethau, raliau, gorymdeithio, gigs, a dulliau di-drais eraill sy\u2019n tynnu sylw at ddifrifoldeb ein hachos?"}, {"text_idx": "#000026", "text": "Mae sgwrs ehangach am wendidau clicktivism a slacktivism yn gyffredinol; byddai rhain yn destun trafod rhywbryd arall."}, {"text_idx": "#000033", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000039", "text": "Pang! Antur cerddoriaeth Gruff Rhys"}, {"text_idx": "#000043", "text": "Dinas y digwyddiadau - dinas di enaid"}]